Einoh, väga äge oli, eriti kuna leidus keegi, kes umbes samasuguste mõtetega kohale tuli. Selles suhtes on mul ikka vedanud, et kusagilt miskitmoodi tekib kõrvale keegi, kellega koos aeg ära kaunistada ja spontaansed ettevõtmised on teadagi need kõige õnnestunumad. Isegi ilm soosis meid, sest ainus vihmahoog langes  kokku õhtusöögiga. Selleks ajaks kui ametlikud naeratused lõpule jõudsid, oli vihmasest õhtust saanud soe ja kuiv ööhakatus ja jäi üle ainult kingad vahetada. Öised linnad on alati pisut teistsugused ja avastusretked neis kuuluvad kindlalt mu isiklikku eelistuslisti.